[{"text_idx": "#000005", "text": "Keelpillikvartett Prezioso tegutseb alates 2006. aastast. Ko\u0303ik neli noort muusikut on Eesti Riikliku Su\u0308mfooniaorkestri liikmed ning o\u0303ppinud Eesti Muusika- ja Teatriakadeemias, kus kvarteti juhendajaks oli Henry-David Varema. Kvartett on edukalt osalenud mitmetel konkurssidel ja pa\u0308lvinud auhinnalisi kohti, andnud kontserte ning osalenud festivalidel nii Eestis kui ka va\u0308lismaal (Soome, Venemaa, Holland, Saksamaa). 2010. aastal esines Prezioso kontserttuuril erinevates Hollandi linnades ning 2015. aastal toimusid edukad kontserdid Saksamaal koos pianist Hando Nahkuriga. Publikumenu ja kriitikute kiitvad hinnangud on kvartetti saatnud nii Eesti kontserdilavadel kui ka va\u0308lismaal. Keelpillikvartett Prezioso on osalenud mitmetel meistrikursustel, sealhulgas The International Holland Music Sessions Summer Academy kursustel ning Paavo Ja\u0308rvi meistriklassis. Kvarteti repertuaar on mitmekesine, ho\u0303lmates klassikalist kvartetirepertuaari, kaasaegset muusikat ning ka popmuusika to\u0308o\u0308tlusi. Kvartett on olnud mitmete eesti heliloojate uudisteoste esmaesitajaks ning teinud koosto\u0308o\u0308d paljude va\u0308ljapaistvate muusikutega. Prezioso ma\u0308ngu iseloomustab energilisus, intensiivsus ja nooruslikkus, kuid ka inimlik su\u0308gavus ja eetilisus on kvarteti muusikutele va\u0308ga hingela\u0308hedane ja oluline."}]